मॉडर्न लव
तुम मेरे सपनों से बढ़कर हो।
तुम होशियार, ख़ूबसूरत,
मुकम्मल, दयालु हो,
और आखिरकार 21 की हो गई हो।
किसी भी पिता को तुम जैसी बेटी पर नाज़ होगा।
पर पता है, हर किसी को नाज़ नहीं होता।
मुझे है।
मुझे यकीन नहीं होता कि मैं कितना ख़ुशकिस्मत हूँ।
टैमी के नाम।
इसके 21वें जन्मदिन पर।
शुक्रिया, पापा।
पर इतना जज़्बाती होने की ज़रूरत नहीं है।
आप मुझे मैडी के सामने शर्मिंदा कर रहे हैं।
नहीं, मुझे पसंद आया। कहते रहिए।
माफ़ करना, मैडी।
ऐसा रोज़-रोज़ नहीं होता कि आपकी बेटी 21 साल की हो जाए।
अब बस भी कीजिए।
दुआ है कि तुम्हारे बालिग होने का पहला साल,
तुम्हें वह लाजवाब औरत बनने की राह पर ले जाए,
जो हमें यकीन है कि तुम ज़रूर बनोगी।
तुमसे प्यार है, टैमी।
अगर आप नहीं रुके, तो मैं वाकई उल्टी कर दूँगी।
और मैं 18 साल की उम्र से बालिग हूँ, पापा। सच में!
तुम भी तो हाल ही में 21 साल की हुई हो न, मैडी?
हाँ, तीन महीने पहले।
आशा है तुम्हारे पापा ने इस जज़्बाती आदमी की तरह तुम्हें शर्मिंदा नहीं किया होगा।
-अरे, नहीं, रहने भी दो। -नहीं, उन्होंने शर्मिंदा नहीं किया था।
मैं इस तरह 21 साल की हुई थी।
मेरा जश्न कुछ ऐसा था जिसकी मंज़ूरी मेरे पापा कभी नहीं देते।
पर कोई बात नहीं क्योंकि वह वहाँ थे ही नहीं।
पापा के न होने की मुझे आदत सी हो गई है।
मैं तो अब उनके बारे में ज़्यादा सोचती भी नहीं थी।
हमें सामान्य सीबीटी इस्तेमाल करना चाहिए और...
जब तक किसी ने उनके बारे में सोचने पर मुझे मजबूर नहीं कर दिया।
-बहुत ज़्यादा। -सैद्धांतिक रूप से, इसे...
इन जनाब ने।
उनके स्वेटर पर खाने के टुकड़े हमेशा लगे रहते थे।
कलम के बालों में हल्की सफ़ेदी झलकती थी।
उनके बाल ऊपर से कम हो रहे थे।
पर वह आकर्षक भी थे।
उस कलाकार की तरह जो किसी वृद्ध सदन के विज्ञापन में पिता की भूमिका निभाता है।
...इस पर ज़िंदगी टिकी है।
सच कहूँ तो, वह एक दिलकश पिता जैसे हैं।
केवल एक बात की कमी थी कि उनकी तोंद ज़्यादा बड़ी नहीं थी।
सही मायने में पिता दिखने के लिए, उनकी तोंद उनके घुटनों तक होनी चाहिए थी।
मैंने एक योजना बनाई।
मैं स्नैक रूम के लिए बिस्कुट बना रही हूँ। इसे आगे बढ़ा दो।
चॉकलेट चिप या ओटमील
मुझे पता था कि वह चॉकलेट चिप ही चुनेंगे।
मुझे पक्का पता था।
मैं उनके दफ़्तर के बाहर रहने का कोई न कोई बहाना ढूँढ़ लेती थी।
ज़ाहिर सी बात है, किसी भी खुद्दार रोबोटिक्स जीनियस की तरह,
वह शास्त्रीय संगीत सुनते थे,
मैं चाहती थी कि मुझे अंदर जाने,
उनकी मेज़ और किताबें देखने की कोई वजह मिल जाए।
शायद उनके पास गमले में लगा पौधा हो?
फ़्रेम में उनके अतीत की तस्वीरें लगी हों?
हैलो?
हैलो। कोई मदद कर सकता हूँ?
संगीत की वजह से रुक गई थी।
-बहुत तेज़ बज रहा है? -नहीं।
मैं सोच रही थी कि कलाकार कौन है?
यह यो-यो मा है।
द बाख़ सोलो चेलो सुईट्स।
तुम्हें पसंद है?
हाँ, वाकई पसंद है।
ठीक है।
मुझे एक कॉफ़ी चाहिए। दूध ज़्यादा डालिएगा।
-हैलो। -हैलो।
चॉकलेट चिप बिस्कुट तुम ही बनाती हो, है न?
मैं ही बनाती हूँ।
मैं वे सारे खा जाता हूँ। मैं मोटा हो रहा हूँ, मैडेलिन।
केवल मेरे पिता ही मुझे पूरा नाम लेकर पुकारते थे।
अक्सर लोग मुझे मैडी ही बुलाते हैं।
आपको कॉफ़ी पसंद है? मुझे भी कॉफ़ी पसंद है।
तुम्हें बतख पसंद है?
बतख किसे पसंद नहीं होती?
कभी साथ डिनर करना चाहोगी?
तो ऑफ़िस में पर एक सीनियर इंजीनियर है, जो आर्टिफ़िशियल इंटेलिजेंस पर काम करता है।
वे पानी के नीचे रहने वाले ड्रोन जो मेटओशियन डेटा इकट्ठा करते हैं,
खारापन, कार्बन स्तर नापते हैं और ऐसी ही कई कमाल की चीज़ें।
सुनने में तो बढ़िया लग रहा है।
आज रात उनके साथ डिनर कर रही हूँ।
-यह तो अजीब लग रहा है। -यह अजीब नहीं है। यह एकदम ठीक है।
-कैसे? -वह उम्र में मुझसे 30 साल बड़े हैं।
इस वजह से कोई नहीं रुकता।
पता है, पर वह बहुत उम्रदराज़ हैं।
वह मेरे पापा की तरह हैं, यहाँ तक कि उनकी महक भी वैसी ही है।
तुमने उन्हें सूँघ भी लिया?
मैं उनकी मेज़ पर कुछ कागज़ात रख रही थी,
और मैं झुकी,
और मुझे उम्रदराज़ लोगों की वह हल्की सी महक आई,
वही महक जो मेरे पापा के पास से आती थी।
यह सच में होती है। उम्रदराज़ लोगों की महक।
खोजकर देख लेना।
उनके अंदर बेंज़ोथायाज़ोल और नॉनएनल जैसे रसायन बनते हैं।
नॉन-एनल?
यह एक मेटाबोलाइट होता है।
बस भी करो।
उनसे टम्स दवा जैसी महक भी आती है।
मुझे लगता है उन्हें पाचन से जुड़ी दिक्कत है।
लगता है कि इसीलिए वह मोटे नहीं हो रहे हैं। पता नहीं।
तो, आज रात क्या होने वाला है? डिनर के लिए कहाँ जा रही हो?
उनके अपार्टमेंट पर।
वह तुम्हारे लिए खाना पका रहे हैं? यह तो एक डेट है!
यह कोई डेट नहीं है।
तो फिर अपने ब्लाउज़ को इस्त्री क्यों किया?
मैं हर रोज़ अपने ब्लाउज़ को इस्त्री करती हूँ।
कब से?
बस अभी से।
ठीक है, मैडी। तुम्हें जो कहना है, कहो।
बस इस नकली-डेट पर उनके साथ सेक्स मत करने लग जाना क्योंकि फिर यह...
एक डेट होगी।
-यह कोई डेट नहीं है। -हाँ।
वह डेट ही थी।
पर यह पापा वाली डेट की तरह थी।
मेरा मतलब, उनके पूछे सवालों को सुनिए।
तो, मैडेलिन, तुम्हें सफ़र करना पसंद है?
अपने भविष्य के लिए तुमने किस तरह के बड़े-बड़े सपने संजोए हैं?
तुम आरएंडडी में अपनी काबिलियत ज़ाया क्यों कर रही हो?
सभी एकदम पापा वाले सवाल।
तुम बैठकों में भी ऐसा चेहरा बना लेती हो,
जैसे इंसानी कॉमेडी के बारे में नोट्स लिख रही हो,
जिन्हें तुम अपने उपन्यास में शामिल करोगी।
तुम चीज़ों को परखती रहती हो। हमेशा हर चीज़ पर नज़र रखती हो।
जैसे कि इस समय, मैं आपको खाना बनाते देख रही हूँ।
मुझे खुशी हुई कि तुम आई।
मुझे लगा नहीं था कि तुम आओगी।
यह लो। मैं चाहता हूँ कि तुम रिज़ोटो चखकर देखो।
यह मलाईदार होना चाहिए, पर कुरकुरे चावलों के साथ। फूँककर खाओ।
संभलकर।
यह मलाईदार तो ज़रूर है।
यह बेशक एक डेट थी।
तुम मीठा खाने के बाद घर जाओगी।
शांत रहो।
पीटर?
यहाँ हूँ।
ए। यहाँ आओ।
मैं चाहता हूँ कि इसे सुनो।
पागल होने से पहले, शुमैन ने इसे अपनी बीवी के लिए लिखा था।
उनसे वाइन, संतरे और भरोसेमंद होने की महक आ रही थी।
उनके पास एक स्लेटी रंग की रजाई थी।
वह खुद एक स्लेटी रजाई की तरह थे।
मैं जन्नत में थी।
यह बढ़िया है।
मुझे पता था कि तुम्हें पसंद आएगा।
क्या आप गोल्फ़ खेलते हैं?
नहीं। क्यों?
क्योंकि आपके मोज़े पर पटिंग वाली जगह की घास है।
सच में?
हाँ, देखिए।
क्या बात है।
रुकिए, उन्हें फेंकिए मत।
-क्यों? -मुझे पसंद हैं।
मैं बस और आराम से बैठ रहा हूँ।
तुम्हें और कैसे सुकून दे सकता हूँ?
आप मुझे एक कहानी सुना सकते हैं।
कैसी कहानी?
मेरे बचपन के बारे में।
जब तुम... तब तो मैं तुम्हें जानता भी नहीं था।
हाँ, पर अगर जानते होते तो?
मैं बस मस्ती कर रही हूँ। यह एक खेल है।
ठीक है। क्या खेल है?
ख़ैर, वह...
कुछ समय के लिए, आप मेरे पापा की तरह पेश आइए।
तुम्हारा पापा? तुम्हारे पापा की तरह पेश आऊँ?
अगर आप चाहें तो।
और तुम्हारे असली पापा कहाँ हैं?
जब मैं 11 साल की थी, वह गुज़र गए।
सुनकर अफ़सोस हुआ।
और तुम चाहती हो कि...
नहीं, अगर आपको अजीब लग रहा हो,
-तो रहने दीजिए। -थोड़ा अजीब तो है।
तो कोई बात नहीं। छोड़िए, रहने दीजिए।
एक बार की बात है...
नहीं, रहने दीजिए।
...एक लड़की थी।
उसकी बड़ी-बड़ी नीली आँखें थीं,
और छोटे सुनहरे बाल थे, और उसका नाम मैडेलिन था।
रुक जाइए। नहीं, रहने दीजिए, प्लीज़। अब मुझे शर्मिंदगी महसूस हो रही है।
मैंने कुछ ज़्यादा ही वाइन पी ली है और बेवकूफ़ों जैसा बर्ताव कर रही हूँ।
अच्छा बताओ, क्या बात है?
पिछले हफ़्ते मैं अपनी सहेली के जन्मदिन पर गई थी,
और उसके पापा आए थे।
और उन्होंने उससे "मुझे तुम पर नाज़ है" जैसी बातें कहीं।
"तुम बहुत ही होनहार लड़की हो,
"तुम अपने सपने साकार करोगी,
"सब ठीक हो जाएगा।"
और इन बातों से मैं अंदर तक घायल हो गई।
मुझसे कभी किसी ने ऐसी बातें नहीं कहीं।
और तब से, मैं परेशान हो गई हूँ।
माफ़ कीजिएगा।
अरे, नहीं।
ए, मैं समझ सकता हूँ।
आप समझ सकते हैं?
कैसे?
क्योंकि मैं एक पिता हूँ।
वाकई?
कितने बच्चे हैं?
दो।
उनकी उम्र क्या है?
वे उम्र में तुमसे बड़े हैं।
हे भगवान।
आओ चलें।
उसके बाद, जीनियस और मैं दोस्त तो थे पर कुछ हफ़्तों तक दूरी बनाए रखी।
मैं हैरान थी कि मुझे उनकी कितनी याद आती थी।
कम से कम, मेरे पास उनके गोल्फ़ वाले मोज़े थे।
रिज़ोटो वाली रात को मैं उन्हें घर ले आई थी।
उनसे मुझे सोने में मदद मिलती थी।
जीनियस ने उस रात कहा था कि वह मेरी बात को समझ सकते थे।
"कोई बात नहीं। मैं समझ सकता हूँ।"
उन्होंने यही शब्द कहे थे।
शायद मुझे उनसे फिर से मिलना चाहिए।
आप उदास लग रही हैं। आप मुस्कुरा क्यों नहीं रही हैं?
अगर मुस्कुराएँगी तो प्यारी लगेंगी।
एक बात कहूँ? तुम्हारे लिए प्यारी दिखना मेरा काम नहीं है।
जब मर्ज़ी होगी, तब मुस्कुराऊँगी।
तो बदसूरत दिखने की परवाह नहीं है?
क्यों न तुम सड़क पर ध्यान दो और चुपचाप अपना काम करो?
ऐसे मत बोलिए। बस अच्छे से पेश आ रहा हूँ।
संभालकर!
तो जब ऊबर ड्राइवर की वजह से मेरे सिर पर चोट लगी,
तो मुझे पता था कि किसे फ़ोन करना चाहिए।
ऑफ़िसर, इससे सब ज़रूरी बातें पूछ लीं?
मैं इसे अस्पताल ले जाकर जाँच कराना चाहता हूँ।
अस्पताल? मुझे अस्पताल नहीं जाना है।
अंदरूनी चोट हो सकती है। बेहतर होगा जाँच करवा लें।
इस बारे में अपने पिता की बात मानिए। आप जा सकती हैं।
शुक्रिया, ऑफ़िसर। चलो।
इन हालातों में भी, तुमसे मिलकर अच्छा लगा।
आने के लिए शुक्रिया।
मुझे खुशी हुई कि तुमने फ़ोन किया।
मैं हैरान हूँ, पर खुश हूँ।
मुझे आपकी याद आती थी।
मुझे भी।
मुझे एमआरआई की वाकई ज़रूरत नहीं थी।
मेरे सिर को हल्की सी टक्कर ही लगी थी।
पर पीटर को एक पिता की तरह मेरी इतनी चिंता हो रही थी
कि मुझे उनके डर को दूर करना ज़रूरी लगा।
और एमआरआई से दर्द भी नहीं होता। ज़रा सा भी नहीं।
-क्या बंद जगहों में डर लगता है? -बहुत ज़्यादा। छोटी जगहों में घबराती हूँ।
मैं यहीं रहूँगा।
क्या आप मेरे पैर पकड़े रह सकते हैं?
बेशक। पूरे समय पकड़े रहूँगा।
अगर मैं अपना पैर मरोड़ती हूँ, तो समझ जाइएगा कि मैं डर रही हूँ, ठीक है?
ठीक है। अगर अपना पैर मरोड़ोगी, तो मैं जान जाऊँगा कि तुम डर रही हो।
मैं तुम्हारा पैर दबाकर इशारा करूँगा कि सब ठीक है।
सब ठीक है।
मुझे वह एमआरआई बहुत पसंद आया।
वे मेरी ज़िंदगी के सबसे बेहतरीन 45 मिनट थे।
अगले कुछ हफ़्तों तक,
जीनियस ने मेरी हर परेशानी में मदद की।
-यह लीजिए। -शुक्रिया।
वह सपनों के पिता जैसे थे।
क्या उसमें तुम्हारी पॉटी पड़ी है?
यकीन कर सकती हो?
मुझे वाकई यकीन नहीं हो रहा। बिल्कुल नहीं।
-वह लाजवाब हैं। -जानती हूँ।
मुझे भी एक चाहिए।
तुम्हारे पास तो हैं।
हो गया।
जीनियस और मैं सप्ताहांतों पर साथ घूमने जाने लगे।
उन्हें पता था कि मेरे साथ क्या करना चाहिए।
यह बकरी...
-इंसानों की तरह आवाज़ कर रही है। -हे भगवान, यह तो कुछ ज़्यादा ही कह दिया।
मैं अब बढ़िया महसूस करने लगी थी।
न चाहते हुए भी, मैंने पीटर को अपने लिए कॉटन कैंडी तक खरीदने दिया,
जो मेरे लिए भी बर्दाश्त के बाहर था।
और वह मेरे लिए रुई भरा समुद्री शेर भी लाए।
पापा!
तो... चलो, चलते हैं।
आप मुझे खींचकर क्यों ले चल रहे हैं?
चलो, वहाँ चलकर बंदरों को देखते हैं।
क्या आप उस बच्चे से भाग रहे हैं?
क्या बात कर रही हो?
अरे, यह तो जॉनाथन है! हैलो!
आप चिड़ियाघर में क्या कर रहे हैं? आप हमें फ़ोन कर सकते थे।
पता है, मेरा यहाँ होना अजीब है। किसी को उम्मीद नहीं होती।
मेरा नाम मैडी है। मैं पीटर के साथ काम करती हूँ।
मैं लेज़्ली हूँ।
लेज़्ली मेरी बेटी है।
तो, अब आप रविवार को भी काम करते हैं?
हाँ, यह जानलेवा है।
वे हमेशा हम पर दबाव डालते रहते हैं। बहुत निर्दयी हैं।
और आप थोड़ा आराम करने के लिए चिड़ियाघर आ गए। वाह।
कितनी मज़ेदार बात है!
-यह अजीब है। -हाँ।
आपके पास समुद्री शेर है।
हाँ। सही कहा।
क्या मैं इसे पकड़ सकता हूँ?
मुझे यह पसंद है।
ठीक है, जान। अब वापस कर दो।
नहीं! मैं नहीं देना चाहता।
पता है? रहने दो। उसे रख लेने दो।
कोई बात नहीं। है न?
है न?
हाँ। बेशक। यह तुम्हारा हुआ।
-"शुक्रिया" कहो। -शुक्रिया।
सुनो, मुझे काम पर वापस जाना है।
ठीक है, नानू को बाय बोलो, जॉनाथन।
ताली दीजिए, नानू।
ठीक है, तुमसे जल्द ही मिलता हूँ, जॉनाथन।
आपसे अगले शनिवार दोपहर के खाने पर मुलाकात होगी, या आप काम कर रहे होंगे?
तुमसे शनिवार को मिलता हूँ।
ठीक है।
-बाय, दोस्त। -बाय।
-मुझे घड़ियाल देखना है।
घड़ियाल...
मुझे इसका हर पहलू पसंद आया।
वाकई?
क्योंकि मुझे लगा...
मुझे लगा कि शायद तुम्हें "नानू" वाला हिस्सा पसंद न आए।
मज़ाक कर रहे हैं? मुझे वह बहुत पसंद आया।
मुझे वह सब पसंद आया।
अपना समुद्री शेर देने के सिवाय सब पसंद आया।
मैंने तो उसका नाम श्री समुद्री शेर रख भी दिया था।
माफ़ करना।
यार! यह बहुत ख़ूबसूरत है।
-रंग बहुत अच्छा है। -आओ।
-यह बड़ा शालीन सा है, है न? -तुम्हें अच्छे कोट की ज़रूरत है।
जो तुम पहनती हो, उसमें ठंड लग जाएगी।
मैं इसे हर वक्त पहने रह सकती हूँ।
तुम्हें चाहिए?
यह 395 डॉलर का है।
पर क्या तुम्हें यह चाहिए?
यकीन नहीं होता कि यह मेरा हो गया।
मुझे बहुत पसंद है।
-पता है? एक एहसान करोगी? -क्या?
-यहाँ आओ। -हाँ?
ज़रा मेरा मन रख लो। इस टोपी को ऊपर कर लो।
हे भगवान।
तुम बहुत प्यारी हो।
यह क्या बकवास कर रहे हैं?
क्या? तुम नाराज़ हो रही हो?
-यह क्या था? -बस चूमा ही तो था।
मुझे लगा कि हमारा रिश्ता आगे बढ़ रहा है। सोचा कि तुम मुझे पसंद करती हो।
-नहीं, उस तरह से नहीं। -वाकई?
-मुझे तो हैरानी हो रही है कि... -आप मुझसे 30 साल बड़े हैं।
मेरी उम्र को दोष दे रही हो?
तुम हफ़्तों से मुझमें दिलचस्पी दिखा रही हो, मैडेलिन।
-मैं? आप में दिलचस्पी दिखा रही हूँ? -हाँ।
मैं तो शुरू से आपको बताती रही हूँ।
बताती रही हो? क्या बताया है? क्या?
ऐसे इशारों और शब्दों से आपको बताती रही हूँ
जिनसे आपको बुरा न लगे, कि मेरी दिलचस्पी आप में उस तरह से नहीं है।
आप सोच क्या रहे थे?
तुम थोड़ा शांत हो जाओगी, और ऐसे पेश आना बंद करोगी
जैसे कि तुम इसके लिए कतई ज़िम्मेदार नहीं हो?
मेरे साथ बिस्तर पर लेटना?
-मैं बस सटकर लेटी थी! -तुम इसे इतना ही मानती हो?
क्योंकि तुम्हारे स्तन मुझसे सटे हुए थे, और अब यह न कह देना कि नहीं सटे थे।
हे भगवान! मैंने ऐसा जानबूझकर नहीं किया था। मैं उनका क्या करूँ?
वे सामने की ओर हैं, इसका कोई मतलब नहीं निकलता।
तो फिर वह किस तरह का सटकर लेटना था?
पिता की तरह वाला।
"पिता की तरह वाला"?
तो मैं तुम्हारा पिता हूँ?
हमने इस बारे में बात की थी।
तुम्हें बड़े होने की ज़रूरत है। यह सोच ठीक नहीं है।
और अपने से 40 साल छोटी लड़की के साथ सेक्स की सोच रखना ठीक है?
चालीस? अब 40 कहाँ से ले आई?
मुझे उस इंसान से बेहद नफ़रत मिल रही है,
जिसने मुझे अपने लिए एक महंगा कोट ख़रीदने दिया।
असली बात ज़बान पर आ ही गई।
यकीन नहीं हो रहा कि आप हमारे रिश्ते को महज चंद सिक्कों से तौल रहे हैं।
यह क्या है, कोट के बदले सेक्स?
आप वाकई संजीदा हैं?
यह एक लेन-देन था?
-क्या कर रही हो? -नहीं, यह वापस ले लीजिए।
-नहीं, बस... -लीजिए, रखिए।
मुझे माफ़ कर दो। मुझे ऐसा नहीं कहना चाहिए था।
मैं चाहता हूँ कि यह कोट ले लो।
यह कोई सौदा नहीं था, बिल्कुल नहीं था।
-तुम्हें ठंड लग रही है, पहन लो। -नहीं।
मैं उस कोट को दोबारा कभी नहीं छूना चाहती। भाड़ में जाए वह कोट।
ठीक है, लो। मेरा वाला पहन लोगी?
बात हद से ज़्यादा बढ़ गई।
मैंने जो कहा, मेरा वह मतलब नहीं था, ठीक है? मैं...
मुझे पता है मैंने बेवकूफ़ी कर दी, ठीक है?
बेवकूफ़ तो मैं हूँ।
ज़ाहिर है कि आप मेरे लिए कोट इसलिए नहीं खरीद रहे थे कि आप अच्छे हैं,
क्योंकि मुझे ज़रूरत थी, क्योंकि...
क्योंकि आप मेरा थोड़ा ख़याल रखना चाहते थे।
मैं सोच भी कैसे सकती थी कि आपके लिए उतना ही काफ़ी था?
मुझे नहीं पता, मैडेलिन। क्या तुम्हारे तज़ुर्बे के हिसाब से
ज़्यादातर मर्दों के लिए उतना काफ़ी था?
मुझे नहीं पता।
मुझे...
मुझे मर्दों का कोई तज़ुर्बा नहीं है।
मुझे नहीं पता कि जब कोई मर्द
बिना किसी कारण के ख़याल रखता है तो कैसा लगता है।
अगर तुम सोच रही थी
कि यह रिश्ता संजीदा नहीं होगा, तो ज़्यादा ही उम्मीद कर रही थी।
मतलब, इसमें उनका क्या फ़ायदा था?
मैं।
पूरी की पूरी मैं।
सेक्स को छोड़कर।
पक्का तुम नानू के साथ सोना नहीं चाहती?
मैं उनसे वैसा लगाव महसूस नहीं करती। रहने भी दो, टैमी।
तुमने ही तो कहा था कि अजीब लगता है।
अजीब तो लगता है, पर किसे परवाह है?
तुम्हें अच्छे के साथ बुरे को भी अपनाना होगा।
ऊपर से, बत्ती भी खराब हो गई है और उसे ठीक करने के लिए किसी की मदद चाहिए।
क्या तुम उन्हें एक और मौका नहीं दे सकती?
मैंने अपनी आँखें बंद की और जीनियस के साथ सेक्स के दौरान अच्छा महसूस करना चाहा।
मैंने वाकई कोशिश की।
अच्छा लग रहा है? पसंद आ रहा है?
तुम बहुत मस्त हो, तुम जैसे...
कुछ मत बोलो, ठीक है?
पर मैं खुद को उनके साथ सोच भी नहीं पा रही थी।
उनसे मेरा लगाव उस तरह का नहीं था।
मैंने तय किया कि मुझे जीनियस को पूरी तरह से भूल जाना होगा।
मैडेलिन।
हाँ?
क्या हम बाहर चलकर थोड़ी देर बात कर सकते हैं?
क्या हुआ?
मुझे तुमसे कुछ ज़रूरी बात करनी है।
हे भगवान। मुझे नौकरी से निकाल दिया गया।
-क्या? -मेरी नौकरी गई। आप मुझे निकलवा रहे हैं।
-सही कह रही हूँ, है न? -थोड़ा रुक जाओ। बस...
क्योंकि आमतौर पर यही होता है।
मैंने आपको परेशान किया,
तो आप मुझे अपनी नज़रों से दूर करने के लिए कोई बहाना तलाशेंगे,
और मेरी प्रदर्शन समीक्षा ख़राब हो जाएगी,
और उन्हें पता चल जाएगा कि मैं बहुत ज़्यादा फ़ोटोकॉपी करती हूँ,
और वे मुझे निकाल देंगे।
देखो, ऐसा कुछ नहीं होगा।
वाकई?
वाकई।
हम दोनों ने यह साथ में किया था।
मैं कभी इसका पूरा दोष तुम्हें नहीं दूँगा।
मैं तुम्हें कभी जाने के लिए मजबूर नहीं करूँगा।
समझी?
देखो,
मैं तुम्हारे साथ थोड़ा वक्त बिताना चाहता था,
क्योंकि मैं तुम्हें बताना चाहता था
कि मैं यहाँ से जा रहा हूँ।
क्या?
मैं यहाँ से जा रहा हूँ।
मैं कुछ समय के लिए जा रहा हूँ।
क्या? अचानक?
मुझे कुछ दिनों की छुट्टी मिल गई है।
क्या यह मेरी वजह से कर रहे हैं?
हाँ।
-मुझे माफ़ कर दीजिए। मैं कभी... -नहीं, माफ़ी मत माँगो।
नहीं...
-मैं कभी... -हाँ, मुझे पता है।
मेरे लिए यह आँखें खोल देने वाली घटना थी।
मैंने बहुत कुछ...
आप रो रहे हैं?
क्या आप... आप इस उम्र में भी रो रहे हैं?
मैं रो क्यों नहीं सकता? इस बारे में जज़्बाती क्यों नहीं हो सकता?
बस इसलिए मैं उम्रदराज़ हूँ?
यह सोचना बकवास है कि उम्रदराज़ लोग...
कि वे सब संभाल सकते हैं।
सबकी हालत एक जैसी होती है। सब बस हालात समझने की कोशिश करते हैं।
मैं दिल से माफ़ी चाहती हूँ।
मैं तुमसे कुछ कहना चाहता हूँ,
और मैं चाहता हूँ कि तुम यह ध्यान से सुनो और समझो, मैडेलिन।
ठीक है।
मैं चाहता हूँ कि तुम जान लो कि...
कि तुम बहुत लाजवाब लड़की हो।
और होशियार,
होनहार और ख़ूबसूरत हो,
और अपने दिल में जो भी ठान लोगी,
तुम उसे हासिल करके रहोगी।
तुम बड़ी होकर एक बेमिसाल औरत बनोगी।
तुम किसी भी पिता के सपनों की बेटी हो।
मुझे तुम पर
बेहद नाज़ है, मैडेलिन।
और उस पल में, कुछ बदल गया।
जीनियस को खुद से दूर जाते देखकर,
मुझे राहत और खुला-खुला सा महसूस हुआ।
उनके शब्दों ने सब बदल दिया।
अचानक, मैं आखिरकार बड़ी हो गई थी।
रुकिए!